Martin Holm

Martin Holm varð føddur í Hvalba 18. desember 1909. Hann tók læraraprógv á Vordingborg Seminarium í 1933; hann sat í lærarastarvi ymsa staðni í Danmark, til hann í 1945 flutti heim aftur til Føroya, har hann fekk starv við Føroya millum- og realskúla í Havn. Í 1962 varð hann settur sum adjunktur við Føroya Læraraskúla og sum rektari við sama skúla frá 1. august 1965.

Holm tók sum umboð fyri Fólkaflokkin lut í føroyskum politikki og var tingmaður tvey valskeið 1946-1954. Hann var formaður fyri Ítróttarsamband Føroya 1946-1962 og blaðstjóri á "Ítróttartíðindum" 1947-1961.  Martin Holm doyði 26. september 1970 í flogvanlukkuni í Mykinesi.Snar.fo, Martin Holm (1909-1970)

 Útgávur 
Navnalæra í fimleiki, 1969, bók til skúlabrúks.

 Keldur 

Bólkur:Føðingar í 1909
Bólkur:Føroyskir rithøvundar
Bólkur:Føroyskir politikarar
Bólkur:Føroyskir blaðstjórar
Bólkur:Andlát í 1970